b'\n_START_ARTICLE_\nTroy, New York\n_START_SECTION_\nAnii 1600 - 1670\n_START_PARAGRAPH_\n\xc3\x8enaintea sosirii europenilor, zona era populat\xc4\x83 de tribul nativ-american Mahican (ortografiat adesea ca Mohican). Mahicanii (sau mohicanii} avuseser\xc4\x83 mai multe a\xc8\x99ez\xc4\x83ri de-a lungul r\xc3\xa2ului Hudson (devenit ulterior fluviu), \xc3\xaen apropierea confluen\xc8\x9bei sale cu r\xc3\xa2ul Mohawk._NEWLINE_Tot p\xc4\x83m\xc3\xa2ntul zonelor cunoscute azi ca Poesten Kill \xc8\x99i Wynants Kill fuseser\xc4\x83 de\xc8\x9binute de dou\xc4\x83 grupuri de mohicani. P\xc4\x83m\xc3\xa2ntul din jurul zonei Poesten Kill fusese al mohicanilor Skiwias, fiind numit numit Panhooseck. Zona din jurul Wynants Kill, cunoscut\xc4\x83 ca Paanpack, fusese proprietatea mohicanilor Peyhaunet. P\xc4\x83m\xc3\xa2ntul dintre confluen\xc8\x9ba r\xc3\xa2urilor, care este ast\xc4\x83zi parte a downtown-ul ora\xc8\x99elor Troy \xc8\x99i South Troy, fusese posesiune mohicanilor Annape. Sudul zonei Wynants Kill p\xc3\xa2n\xc4\x83 la prezenta localitate North Greenbush, fuseser\xc4\x83 de\xc8\x9binute de mahicanii Pachquolapiet._NEWLINE_Toate aceste mari parcele imobiliare a fost v\xc3\xa2ndute Republicii olandeze (mai exact, Republicii celor \xc8\x98apte Provincii Unite ale \xc8\x9a\xc4\x83rilor de Jos), \xc3\xaentre anii 1630 \xc8\x99i 1657, fiecare dintre achizi\xc8\x9bii fiind efectuate sub controlul \xc8\x99i cu aprobarea mohicanilor Skiwias, supremii lideri (numi\xc8\x9bi Sachemi) ai mohicanilor timpului. In total, more than 75 individual Mohicans were involved in deed signings in the 17th century.\n_START_SECTION_\nTransferul de putere\n_START_PARAGRAPH_\nOlandezii \xc3\xaencepuser\xc4\x83 s\xc4\x83 colonizeze zona \xc3\xaen primele decenii ale secolului al 17-lea. Dup\xc4\x83 tranzac\xc8\x9biile Republicii Olandeze cu mohicanii, Kiliaen van Rensselare, un negustor foarte bogat al timpului, a creat o zon\xc4\x83 imobiliar\xc4\x83 colonial numit\xc4\x83 Rensselaerswyck. Ulterior, diver\xc8\x99i coloni\xc8\x99ti olandezi, \xc8\x99i mai apoi englezi, au cump\xc4\x83rat pam\xc3\xa2nt de\xc8\x9binut de Rensselaerswyck. Spre exemplu, \xc3\xaen anul 1707, numitul Derick Van der Heyden cump\xc4\x83rase o suprafa\xc8\x9b\xc4\x83 de 65 de acri (circa 26 de hectare) pe care a realizat o ferm\xc4\x83, aflat\xc4\x83 l\xc3\xa2ng\xc4\x83 ceea ce azi este centrul ora\xc8\x99ului de Troy._NEWLINE_St\xc4\x83p\xc3\xa2nirea asupra New York-ului a trecut de la olandezi la englezi, \xc3\xaen anul 1664, la 8 septembrie, iar, ca urmare inerent\xc4\x83, Nieuw Amsterdam devine New York.\n_START_SECTION_\nActualul nume, statut\n_START_PARAGRAPH_\n\xc3\x8en anul 1789, Troy a primit numele s\xc4\x83u curent, dup\xc4\x83 un vot al popula\xc8\x9biei, ca o referire la Troia din celebra epopee Iliada a celebrului Homer. \xc3\x8en anul 1791, Troy a fost \xc3\xaencorporat ca ora\xc8\x99, \xc8\x99i s-a extins mereu \xc3\xaenspre est \xc8\x99i nord, \xc3\xaenspre statele New Hampshire \xc8\x99i Vermont. La un moment dat, se extinsese at\xc3\xa2t de mult, \xc3\xaenc\xc3\xa2t inclusese \xc8\x99i localitatea Petersburg din acela\xc8\x99i stat, New York. \xc3\x8en anul 1789, a urmat un \xe2\x80\x9ereflux\xe2\x80\x9d al dezvolt\xc4\x83rii, Troy pierz\xc3\xa2nd statutul de ora\xc8\x99, pentru a deveni t\xc3\xa2rg (town), apoi sat, pentru ca, din nou, \xc3\xaen anul 1816, s\xc4\x83 redevin\xc4\x83 ora\xc8\x99.'